अस्पताल के सामने लाश रख प्रदर्शन डॉक्टर पर कोताही बरतने का आरोप
सिविलअस्पताल में तैनात एक महिला डाक्टर और मौजूद स्टाफ पर मरीज का इलाज करने तथा बाद में मरीज की मौत होने से गुस्साए लोगों ने मृतक की लाश अस्पताल के गेट के सामने सड़क पर रखकर प्रदर्शन किया।
प्रदर्शनकारियों ने डाक्टर तथा स्टाफ के खिलाफ कत्ल का मामला दर्ज करने की मांग करते हुए मौत के लिए भी डाक्टर को जिम्मेदार बताया। कर्मजीत सिंह कम्मा (42) पुत्र प्रीतम सिंह निवासी बेनड़ा प्रात: लगभग साढ़े 7 बजे तबीयत खराब होने के चलते सिविल अस्पताल के इमरजेंसी वार्ड में लाया गया था। प्रदर्शनकारियों के मुताबिक उस वक्त वहां पर तैनात महिला डाक्टर द्वारा उसका चेकअप करने की बजाय उसे अस्पताल के रूटीन समय 9 बजे आकर चेकअप करवाने की बात कहते हुए वापिस मोड़ दिया गया था। लेकिन मरीज के घर जाने पर उसकी मौत हो गई।
प्रदर्शनकारियों में शामिल कामरेड अनवर भसौड़, मेजर सिंह पुनांवाल, अमरीक सिंह कांझला तथा दरबारा सिंह बेनड़ा आदि ने कहा कि यदि मृतक को समय पर फर्स्ट एड दे दी गई होती तो शायद उस की मौत नहीं होनी थी। उन्होंने कहा कि उक्त डाक्टर के ड्यूटी पर होने के बावजूद उसका चेकअप करने से इंकार करना सिर्फ अपनी ड्यूटी में लापरवाही बरतना है, बल्कि यह अप्रत्यक्ष ढंग से मरीज का कत्ल करने के समान है। उन्होंने मामला दर्ज करने की मांग करते हुए अस्पताल प्रबंधन के खिलाफ भी जोरदार नारेबाजी की।
मामला गर्माता देख प्रदर्शनकारियों को शांत करने के लिए मौके पर पहुंचे तहसीलदार धूरी दलवीर भारद्वाज तथा एसएमओ डा.करनैल सिंह ने प्रदर्शनकारियों को मिल बैठकर अपनी शिकायत दर्ज करवाने की अपील की। इसके उपरांत प्रदर्शनकारियों के एक वफद द्वारा तहसीलदार दलवीर भारद्वाज की मौजूदगी में एस.एम.ओ. डा. करनैल सिंह के साथ की गई मीटिंग के दौरान एस.एम.ओ. द्वारा संबंधित डाक्टर और स्टाफ के खिलाफ विभागीय कार्रवाई करने तथा मामले की जांच करवाने का भरोसा दिया गया। लेकिन प्रदर्शनकारी सबसे डाक्टर और स्टाफ को सस्पेंड करने की जिद पर अड़े हुए थे।
प्रदर्शनकारियों ने पत्रकारों से बातचीत करते हुए कहा कि जब तक जिम्मेदार स्टाफ तथा डाक्टर को सस्पेंड करके उनके खिलाफ मामला दर्ज करने की कार्रवाई शुरू नहीं होती तब तक वह अपना प्रदर्शन जारी रखेंगे। उन्होंने कार्रवाई होने की सूरत में मृतक का अंतिम संस्कार करने की बात कहते हुए आज मुख्य मार्ग जाम करने का ऐलान भी किया। तहसीलदार दलवीर भारद्वाज के सुबह 10 बजे तक कार्रवाई का भरोसा देने बाद धरना समाप्त किया। लोगों का कहना है कि यदि कार्रवाई हुई तो बड़े स्तर पर जाम किया जाएगा। (राजेश)
सिविल अस्पताल धूरी के के सामने लाश रखकर प्रदर्शन करते हुए लोग।
bho_Deva hin_Deva hin_Deva hin_Deva hin_Deva hin_Deva hin_Deva